**TERMENI DE REFERINȚĂ**

**pentru selectarea unei companii care va presta servicii de colectare a datelor calitative și cantitative în cadrul studiului național privind participarea pacienților**

|  |  |
| --- | --- |
| **Denumirea proiectului** | Echitate în sănătate prin responsabilizare socială |
| **Termenul-limită de aplicare** | 28 februarie 2025 |
| **Perioada pentru realizarea sarcinii**  | 5 martie – 23 aprilie 2025 |

1. **Informații generale**

Începând cu 1 Mai 2024, Crucea Roșie din Elveția în parteneriat cu Asociația Obștească „CASMED” și Asociația Obștească „HOMECARE” implementează faza 2 a proiectului „Echitate în sănătate prin responsabilizare socială”, cu susținerea financiară a Agenției Elvețiene pentru Dezvoltare și Cooperare.

Scopul general al proiectului este să contribuie la asigurarea cu servicii medicale de calitate cu o protecție financiară adecvată a populației Republicii Moldova prin dezvoltarea și aplicarea mecanismelor de responsabilizare socială în sănătate.

Proiectul prevede atingerea a trei rezultate strategice ale Acoperii Universale cu Servicii în Moldova pentru îmbunătățirea calității, accesului și echității în sănătate în țară:

* Asigurarea cu servicii medicale echitabile de calitate la toate nivelurile din țară.
* Asigurarea obligatorie de sănătate este durabilă și are acoperire la nivel național.
* Populaţia Republicii Moldova este protejată eficient împotriva sărăciei din cauza plăților suplimentare și neformale.

Intervențiile și activitățile proiectului în perioada Mai 2024 – Iunie 2027 vizează:

* peste 100 instituții medicale și agenții publice naționale (Ministerul Sănătății, Compania Națională de Asigurări în Medicină, Centrul Național Anticorupție, Agenția Națională pentru Sănătate Publică), cu scopul de a le spori capacitățile în oferirea serviciilor medicale echitabile și pentru a fortifica abilitățile și instrumentele agențiilor publice naționale pentru mai multă transparență și răspundere față de public.
* organizațiile societății civile de nivel local, regional și național (OSC-uri, asociații și grupuri de pacienți, grupuri de tineri și seniori), cu scopul de a le împuternici să-și cunoască și exercite drepturile în sănătate, și să se implice în responsabilizarea prestatorilor de servicii medicale și a autorităților în sănătate, prin promovarea mecanismelor de responsabilizare socială.
* factorii de decizie/autoritățile în sănătate, prin crearea de dovezi privind impactul măsurilor de responsabilizare socială, cu scopul de a crește capacitățile și reactivitatea pentru a răspunde nevoilor populației.

În regiunile-pilot ale proiectului (Bălți, Drochia, Edineț, Florești și Soroca) au fost formate cinci grupuri de pacienți, menite să devină un instrument pentru stimularea implicării pacienților și a nevoilor acestora în accesarea serviciilor de sănătate. Membrii grupurilor de pacienți au fost instruiți despre drepturile și responsabilitățile în calitate de pacient, despre cum să interacționeze cu instituțiile medicale, cum să sesizeze cazurile de încălcare a drepturilor lor, dar și cum să se implice în îmbunătățirea calității serviciilor. Formarea grupurilor de pacienți și consolidarea capacității lor pentru responsabilizarea socială în domeniul sănătății s-a adeverit un proces suficient de provocator.

Cunoștințele reduse cu privire la drepturile în sănătate, percepția instituțiilor medicale drept instituții superioare și autoritare, reticența în a veni cu feedback urmare a recepționării serviciilor medicale din frica de a primi reacții negative, experiențele anterioare negative au fost printre factorii care au influențat decizia membrilor comunității de a se alătura grupurilor de pacienți.

Analizele Băncii Mondiale, precum și rezultatele Forumului Pacienților 2023 au confirmat interesul redus de implicare atât a pacienților, cât și societății civile, în procesele decizionale în sănătate. Mai mult ca atât, ideea de implicare a pacienților nu este nici promovată, nici încurajată.

În acest sens, Asociația Obștească „CASMED” a inițiat realizarea unui studiu național cu scopul de a cuantifica nivelul de cunoaștere, atitudinile și practicile pacienților din Republica Moldova în ceea ce privește participarea la deciziile legate de propria sănătate.

1. **Scopul sarcinii**

Asociația Obștească „CASMED” contractează o companie (în continuare Prestator) care va **livra servicii de colectare a datelor calitative și cantitative** conform metodologiei aprobate a studiului național privind participarea pacienților.

**Obiective specifice ale studiului:**

* Evaluarea gradului de conștientizare a pacienților privind drepturile lor în domeniul sănătății.
* Identificarea barierelor care împiedică pacienții să participe activ în luarea deciziilor legate de sănătate.
* Analizarea percepțiilor pacienților cu privire la calitatea comunicării cu furnizorii de servicii medicale.
* Explorarea influenței factorilor culturali asupra participării pacienților în procesul decizional legat de sănătate.

Eșantionul studiului va include diferite categorii de populație cu vârsta cuprinsă între 18 și 65 de ani, rezidenți permanenți ai Republicii Moldova.

Colectarea datelor va fi realizată atât cantitativ cât și calitativ, asigurând includerea obligatorie a următoarelor categorii de respondenți:

1. Membri ai grupurilor și asociațiilor de pacienți din Republica Moldova, inclusiv grupurile de pacienți sprijiniți de proiect;
2. Reprezentanți ai instituțiilor medicale (spitale, Centre de Sănătate/Centre ale Medicilor de Familie) din regiunile Nord, Centru și Sud ale țării;
3. Reprezentanți ai societății civile, inclusiv ONG-uri, instituții și asociații specializate în sănătate, drepturi, egalitate și reprezentanți ai etniilor;
4. Decidenți din instituții de sănătate;
5. Decidenți din alte instituții.
6. **Sarcini și activități specifice**

În scopul realizării obiectivelor setate, Prestatorul va livra următoarele servicii:

|  |  |  |
| --- | --- | --- |
| **Serviciu** | **Livrabil** | **Termen pentru recepționarea livrabilului** |
| Revizuirea Metodologiei și a instrumentelor de evaluare calitative și cantitative puse la dispoziție de Beneficiar1. Analiza metodologiei și instrumentelor de colectare a datelor.
2. Pilotarea a 15 chestionare și ajustarea conținutului acestuia conform rezultatelor testării.
 | Metodologia și instrumentele de colectare a datelor ajustate. | 11 martie 2025 |
| Colectarea datelor cantitative și calitative conform Metodologiei puse la dispoziție de Beneficiar.1. Instruirea operatorilor și a moderatorilor implicați în colectarea datelor
2. Planificarea și moderarea a 9 discuții focus grup;
3. Desfășurarea unui sondaj de opinie în rândul a 1500 pacienți de pe teritoriul Republicii Moldova;
4. Organizarea a 10 interviuri în profunzime.
 | Graficul activităților de colectare a datelor elaborat9 focus grupuri organizate1500 pacienți chestionați10 interviuri în profunzime organizate | 15 aprilie 2025 |
| Expedierea datelor colectate către Beneficiar | Baza de date inițială în SPSS Transcrierile de la discuțiile focus-grup și interviuri în profunzime | 23 aprilie 2025 |

Serviciile sus-menționate vor fi oferite în perioada **5 martie – 23 aprilie 2025**.

AO „CASMED” va semna un Contract de prestări servicii cu Prestatorul contractat. Plățile pentru servicii se vor face în maximum 7 zile de la data primirii livrabilelor și aprobării acestora de către echipa de proiect.

1. **Experiență, abilități și competențe solicitate**
	* Experiență de min. 5 ani în realizarea cercetărilor sociologice;
	* Experiență demonstrată de cercetare în domeniul sănătății, analize de date, analize economice;
	* Cel puțin un membru al echipei cu studii și experiență solidă în sănătate/sănătate publică sau sociologie;
	* Competențe excelente de comunicare scrisă și orală în limba română și rusă;
	* Responsabilitate, flexibilitate;
	* Experiența demonstrată de colaborare cu instituțiile medicale și pacienți reprezintă un avantaj.
2. **Condiții de depunere a dosarului**

* + Scrisoarea de intenție în care se va explica modul în care aplicantul răspunde la cerințele sarcinii și criteriile de calificare;
	+ CV-urile membrilor echipei / experți care vor fi implicați de companie pentru realizarea cercetării;
	+ Portofoliul cercetărilor relevante realizate;
	+ Oferta financiară în lei moldovenești.

**Termenul – limită de prezentare a ofertei: 28 februarie 2025, ora 21.00.**

Persoanele interesate pot depune dosarul pentru concurs la adresa de e-mail: casmed.SAccproject@gmail.com cu subiectul mesajului **„Servicii de colectare a datelor studiu despre pacienți”**.

Dosarele incomplete nu vor fi evaluate. Doar persoanele selectate vor fi contactate. Pentru **informații suplimentare** contactați: Livia Golovatîi, coordonator de proiect: tel. 069834207.